《濠梁元旦》
明代·苏升

客路俄惊岁序新，天涯兄弟一相亲。樽前柏叶仍乡土，盘里椒花见主人。

晓日渐开山径色，寒云低护柳条春。驱车遄往缘何事，却向濠梁笑此身。

作者简介：苏升，字孺子，号紫舆。顺德人。明神宗万历四十四年（一六一六）进士，官新建知县。有《读易堂稿》。清温汝能《粤东诗海》卷四五有传，事又见清道光《广东通志》卷六九、卷七五。